Foto’s: Talle Centurion-buurte sonder krag weens vandalismeFoto: Ina Strijdom Talle woonbuurte in Centurion is sonder elektrisiteit nadat ‘n substasie in die omgewing onder vandale deurgeloop het. Die Tshwane-metroraad sê daar is kragonderbrekings in The Reeds, Rooihuiskraal, Amberfield, Noordwes, Thatchfield en Wierdapark. Volgens die metro is die kragonderbreking as gevolg van diefstal en vandalisme by die Brakfontein-substasie. Tegnici werk glo aan die probleem maar die metro kon nie ‘n aanduiding gee wanneer die elektrisiteitstoevoer herstel sal wees nie. Ina Strijdom, DA-raadslid, het die substasie Sondagoggend besoek en sê diewe het miljoene rande se skade aangerig. Volgens Strijdom kan dit tot drie dae neem om die kragtoevoer te herstel. Strijdom het die onderstaande foto’s van die Brakfontein-substasie geneem.